**DĖL ROKIŠKIO RAJONO SAVIVALDYBĖS TARYBOS 2016 M. KOVO 25 D. SPRENDIMO NR. TS-72 „DĖL VIEŠOSIOS ĮSTAIGOS ROKIŠKIO RAJONO LIGONINĖS STEBĖTOJŲ TARYBOS PATVIRTINIMO“ DALINIO PAKEITIMO**

2018 m. vasario 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Lietuvos Respublikos sveikatos priežiūros įstaigų įstatymo 33 straipsniu, Rokiškio rajono savivaldybės tarybos 2017 m. gegužės 26 d. sprendimu Nr. TS-121 ,,Dėl viešosios įstaigos Rokiškio rajono ligoninės įstatų patvirtinimo“ 47 punktu, Rokiškio rajono savivaldybės taryba n u s p r e n d ž i a:

Iš dalies p a k e i s t i Rokiškio rajono savivaldybės tarybos 2016 m. kovo 25 d. sprendimo Nr. TS-72 ,,Dėl viešosios įstaigos Rokiškio rajono ligoninės stebėtojų tarybos patvirtinimo” 1 punktą: vietoje žodžių „Danguolė Kondratenkienė – tarybos deleguota atstovė“ įrašyti žodžius „ “.

 Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Evelina Tupalskytė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2016 M. KOVO 25 D. SPRENDIMO NR. TS-72 „DĖL VIEŠOSIOS ĮSTAIGOS ROKIŠKIO RAJONO LIGONINĖS STEBĖTOJŲ TARYBOS PATVIRTINIMO“ DALINIO PAKEITIMO“ AIŠKINAMASIS RAŠTAS**

2018-02-23

**Parengto sprendimo projekto tikslai ir uždaviniai.** Šio sprendimo projekto tikslas – pakeisti Rokiškio rajono ligoninės stebėtojų tarybos atstovą, nes tarybos deleguota tarybos narė, tapo Rokiškio rajono savivaldybės administracijos direktoriaus pavaduotoja ir pasitraukė iš Rokiškio rajono savivaldybės tarybos. Rokiškio rajono savivaldybės taryba deleguoja tarybos narį į VšĮ Rokiškio rajono ligoninės stebėtojų tarybą.

**Šiuo metu teisinis reglamentavimas.** Lietuvos Respublikos sveikatos priežiūros įstaigų įstatymas, Rokiškio rajono savivaldybės tarybos 2017 m. gegužės 26 d sprendimas Nr. TS-121 „Dėl viešosios įstaigos Rokiškio rajono ligoninės įstatų patvirtinimo“.

**Sprendimo projekto esmė**. Vadovaujantis teisės aktais, stebėtojų taryba sudaroma iš dviejų įstaigos steigėjo (steigėjų) bendru sprendimu paskirtų atstovų, vieno savivaldybės, kurios teritorijoje yra įstaiga, tarybos paskirto tarybos nario, vieno savivaldybės, kurios teritorijoje yra įstaiga, tarybos paskirto visuomenės atstovo ir įstaigos sveikatos priežiūros specialistų profesinių sąjungų paskirto vieno atstovo. Pasikeitus tarybos paskirto tarybos nariui, taryba turi naujai deleguoti ir patvirtinti vieną savivaldybės tarybos narį į Rokiškio rajono ligoninės stebėtojų tarybą.

**Galimos pasekmės, priėmus siūlomą tarybos sprendimo projektą:**

**teigiamos –** įstaigos veikla bus viešinama;

**neigiamų –** nėra.

**Kokia sprendimo nauda Rokiškio rajono gyventojams.** Kompetentinga Rokiškio rajono ligoninės stebėtojų taryba įgyvendins savo pareigas, kurios turės naudos įstaigai, o tinkamai priimti sprendimai turės teigiamą naudą rajono gyventojams.

**Finansavimo šaltiniai ir lėšų poreikis**: Taryba dirbs neatlyginamai, tarybos darbui lėšų nereikės.

**Suderinamumas su Lietuvos Respublikos galiojančiais teisės norminiais aktais**: Lietuvos Respublikos vietos savivaldos įstatymas, Lietuvos Respublikos sveikatos priežiūros įstaigų įstatymas.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Savivaldybės gydytoja Evelina Tupalskytė